Hrvatski sabor
20040323

Poštovani gospoodine predsjedniče, ja svoje pitanje upućujem našoj ministrici gospođi Jadranki Kosor. Pa evo svima je poznato da je Domovinski rat ostavio nažalost puno rana, a jedna od posebno bolnih i otvorenih rana je potraga za nestalim braniteljima i civilima. Poznato je da se danas još uvijek u Hrvatskoj vodi 1240 nestalih osoba, a svjedoci smo da je ovih dana započelo iskopavanje još jedne masovne grobnice u Vukovarsko-srijemskoj županiji kod mjesta Tordinci. Pa bih ja pitao ministricu kakvi su prvi rezultati te istrage, tog kopanja, iskopavanja i imate li saznanja o mogućem broju ljudi koji su na takav neljudski način zakopani kod Tordinaca? Hvala.